**Referat** brukergruppemøte 20.03.19

# Referat fra aktivitetshusgruppa

Deltakere:   
Eva Wenstad, biblioteksjef  
Asbjørn Holmseth, kulturskolerektor  
Bjørn Thomas Berge, barn- og unges talsperson  
Arne Thobu, leder i EF og leder i Våler pensjonistforening  
Ottar Haugen, KO (stedfortrefer for May Liss Sæterdal)  
Cathrine Hagen, kultursjef   
  
Forfall:   
Elin Østeberg, Vaaler IF  
Christer Fredriksen, Braskereidfoss IL

Felles for alle:   
Arkitekt Thomas Tulinius presenterte en del skisser av skole og aktivitetshus. Han viste blant annet:

* Plantegning for skole 1-7
* Plantegning over arbeidsplass for lærere 1-7
* Sammenbygging av 1-7 og 8-10, to varianter
* Situasjonsplan over området
* Plantegning bibliotek og idrettshall
* Plantegning av personalrom og kontorer til skoleadministrasjon (Ombygging av eksisterende bibliotek)
* Plantegning av lærerarbeidsplass for 8-10 og skolehelsetjeneste (Ombygging eksisterende administrasjon i ungdomsskolen)
* Plantegning ombygging bank 1. etasje: Kontorer og stort allrom
* Plantegning ombygging bank underetasje: Kulturskole

Vedlagt følger noen av skissene som ble presentert.

Gruppearbeid – aktivitetshus  
Vi fikk utdelt tabell med ulike byggherrebeslutninger. Cathrine hadde forberedt noen spørsmål/ områder for diskusjon i aktivitetshusgruppa. Se vedlegg for byggherrebeslutninger.  
  
Vi satt alle med en følelse av flere spørsmål enn svar. Derfor er det svært viktig at flere punkter blir videre diskutert.

Følgende ble diskutert:

* Publikumsinngang flerbrukshall- viktig med en egen inngang slik at man ikke er avhengig av å gå via inngangen til biblioteket. I flg. tegningen ser det ut til at det er en egen inngang, men dette blir kvalitetssikret med arkiteken.
* Overflate himling flerbrukshall – hva består den av og hva er kostnaden? Arkitekten kommer med forslag, fortsatt i prosess.
* Teleslynge: Det er ønske om teleslynge både biblioteket og aktivitetshuset. Dette er også gunstig for alle som ikke direkte har hørselsvansker.
* Kjøling i flerbrukshall- hvilke utfordringer gir store glassflater. I flg arktitekt er takutstikket med å å skjerme for solen og i tillegg brukes det spesielle glass. Det er også kjøling i hallen innenfor retningslinker TEK 17.
* Gulv i flerbrukshallen – kombielastisk sportsgulv står det. Valgt i Vålerhallen med svært godt resultat. Det foreligger en rapport ISA Sport Nordic som fylkeskommunen gjennomført forbindelse med Vålerhallene. Rapporten deres legges ved.
* Biblioteket kjøles i hht retningslinjer TEK 17
* Viktig at alt blir UU. Tilgang fra barneskolen til flerbrukshallen for eksempel for rullestol brukere. Kan bevege seg skjermet langs bygget under takustikket.
* Solavskjerming aula i ungdomsskolen: Dette er viktig at kommer på plass.
* Kjøring på ventilasjon i ungdomsskolen: Dette er viktig at kommer på plass.
* Ombygging av banken dispensasjon fra kravet TEK 17. Viktig at det ikke oppfattes som kommunen bevilger seg mer enn «vanlige folk» får anleding til.
* Overflater biblioteket. Himling og vegger kommer ARK tilbake til. Gulvet er anbefalt betong, stålglattet.   
  Ikke gunstig, svært hardt å gå på hele dagen og kan du få rygg plager.   
  Sjekket hva andre biblioteket gjøre og finner blant annet dette:   
  Den svenske gulvkjempen Ehrenborg tar suksessgulvet «Upofloor Zero» til nye høyder. Nå kommer nyheten «Upofloor Zero Sound». Et gulv uten PVC, klor og mykningsmidler. Med andre ord: Et gulv som byr på gode miljømessige egenskaper, og som bidrar til et rent inneklima. Og med sine unike trinnlyd-dempende egenskaper er det et perfekt gulv for offentlige miljøer hvor støybegrensing er viktig.

**Annet:**

Det er bekymring for lagerkapasitet i flerebrukshall. Lite med 100 m2 selv om det er kravet.

Etter gruppearbeid – Felles oppsummering:   
Hver gruppe refererte kort fra sine diskusjoner.

**Nytt møte:   
Det ble enig om et nytt møte:   
Tid: Onsdag 10. april, kl 17:30-20:30  
Sted: Våler ungdomsskole**

**Hver enkelt forbereder seg til møtet ved å gå igjennom tabellen over byggherrebeslutninger. På møtet diskuteres punktene videre.**

Referent Cathrine Hagen